
‏ח' תשרי, תשפ"ו
‏30 ספטמבר, 2025

פרוטוקול ישיבה 03/2025 ועדה לאיכות הסביבה
משתתפים:
דורון סגל, יו"ר הועדה
קורין תויתו
יריב קיטה חבר
אור אלבז, חברה
עודד קינן, חבר
כרמית כהן, מנהלת מח' תברואה
ספיר אביטן, מ"מ, מנהלת היחדה הסביבתית
אליזבטה סנ

חסרים:
גונדי שחל, חברה
גלעד שטרית, חבר
מאור בן דוד, מ"מ מנהל אגף תפעול



סיכום דיון מיום 21.9.25 ועדה לאיכות הסביבה
נושאים שנידונו:
1. בריכות 4–5–6 של מפעלי רותם אמפרט (ICL) במישור רותם.
2. מפעל פצלי השמן של שותפות רא״מ.
3. שדה בריר

סיכום והחלטות:
1. בריכות 4–5–6 – מפעלי רותם אמפרט (ICL)-
עודד עדכן כי הוועדה המחוזית דחתה את כלל ההתנגדויות שהוגשו על ידי:
•	התושבים בשיתוף עם לובי 99
•	המועצה האזורית
•	רשות המים
•	רשות הטבע והגנים
•	החברה להגנת הטבע
•	גופים נוספים

החלטת הוועדה מאפשרת למפעלי רותם להמשיך להשתמש בבריכות 4 ו-5, למרות הסיכון המשמעותי לאגן נחל אשלים ולמרות הזיהום הנמשך של האקוויפר.
הנימוק המרכזי להחלטה היה טענת המפעל כי הכרייה בשדה בריר ככל הנראה לא תאושר, ולכן בניית בריכה חדשה (בריכה 6) תהיה יקרה מדי עבור העתודות המצומצמות של הפוספט.
הדגש שנמסר בדיון:
הוועדה הדגישה את האבסורד שבהחלטה, שכן במקביל:
· המפעלים קיבלו תעודת תגלית לכרייה ל-25 השנים הקרובות במכרות הקיימים.
· הממשלה אישרה בדיקה מחודשת של הכרייה בשדה בריר.

כלומר, ישנה סבירות גבוהה להמשך פעילות כרייה משמעותית בעתיד, אך למרות זאת ההתנגדויות נדחו.

החלטת הוועדה להגנת הסביבה:
לעודד את המועצה האזורית להגיש ערר לוועדה המחוזית בנושא זה.

2. מפעל פצלי השמן- שותפות רא"מ:
עודד עדכן כי המפעל קיבל אישור כתשתית לאומית, דבר המהווה תקדים בעייתי וחמור.
מדובר במפעל שעתיד להשתמש בפצלי שמן – דלקים פוסיליים – תוך שימוש בטכנולוגיה מזהמת שאינה מיושמת עוד במדינות מתקדמות ברחבי העולם.

עמדת הוועדה:
· הוועדה רואה במהלך זה איום סביבתי חמור.
· הוועדה קראה למועצה לפעול ככל הניתן להתנגד להקמת המפעל ולמנוע את קידום הפרויקט.

3. שדה בריר:
עודד עדכן כי הממשלה אישרה בדיקה מחודשת של הכרייה בשדה בריר.
הוועדה תמשיך לעקוב אחר הנושא ולוודא כי המועצה פועלת להתנגד למהלך זה.

סיכום והמלצות:
הוועדה מחזקת את עמדתה לפעול בנחישות מול כל אחת מהסוגיות שהוצגו:
1.הגשת ערר בנושא בריכות 4–5.
2.התנגדות נחרצת לפרויקט פצלי השמן של שותפות רא״מ.
3.מעקב שוטף אחרי קידום הכרייה בשדה בריר והבטחת התנגדות המועצה.

הוועדה רואה בכל אחד מהנושאים הללו השפעה קריטית על איכות הסביבה, בריאות הציבור והמשאבים הטבעיים באזור, ותמשיך לפעול בשיתוף פעולה עם הגופים הרלוונטיים לשמירה על האינטרסים הסביבתיים של האזור ותושביו.







                                                                                        רשם: עודד קינן

